Document ID: 32005R0300

ΚΑΝΟΝΙΣΜΌΣ (ΕΚ) αριθ. 300/2005 ΤΗΣ ΕΠΙΤΡΟΠΉΣ
της 22ας Φεβρουαρίου 2005
για την τροποποίηση του κανονισμού (ΕΚ) αριθ. 798/2004 του Συμβουλίου σχετικά με την ανανέωση των περιοριστικών μέτρων κατά της Βιρμανίας/Μυανμάρ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 798/2004 του Συμβουλίου, της 26ης Απριλίου 2004, για την ανανέωση των περιοριστικών μέτρων κατά της Βιρμανίας/Μυανμάρ (1), και ιδίως το άρθρο 12 στοιχείο β),
Εκτιμώντας τα ακόλουθα:
(1)
Το παράρτημα IV του κανονισμού (ΕΚ) αριθ. 798/2004 περιλαμβάνει κατάλογο των κρατικών επιχειρήσεων της Βιρμανίας που υπόκεινται στα περιοριστικά μέτρα τα οποία αναφέρονται στο άρθρο 8α του εν λόγω κανονισμού.
(2)
Το άρθρο 12 στοιχείο β) του κανονισμού (ΕΚ) αριθ. 798/2004 εξουσιοδοτεί την Επιτροπή να τροποποιεί το παράρτημα IV βάσει των αποφάσεων που λαμβάνονται όσον αφορά το παράρτημα ΙΙ της κοινής θέσης 2004/423/ΚΕΠΠΑ του Συμβουλίου (2), με ανανέωση των περιοριστικών μέτρων κατά της Βιρμανίας/Μυανμάρ.
(3)
Η κοινή θέση 2005/149/ΚΕΠΠΑ του Συμβουλίου (3) τροποποιεί το παράρτημα ΙΙ της κοινής θέσης 2004/423/ΚΕΠΠΑ. Κατά συνέπεια, το παράρτημα IV του κανονισμού (ΕΚ) αριθ. 798/2004 πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα IV του κανονισμού (ΕΚ) αριθ. 798/2004 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Φεβρουαρίου 2005.

Labels: 18
3
5